**Aimar V Boso av Limoges** (også nevnt som *Adhemar, Ademar, Adhemir, Aymar, Aymer*, eller *Ademir*; født ca. 1135, død ca. 1199) var vicomte av Limoges, en lavadelsmann i Loiredalen i hertugdømmet Aquitaine.

Liv og virke
------------

Aimar ble født i Limoges, men ble foreldreløs i ung alder og oppfostret av slektninger i det sørfranske aristokratiet. Han styrte over sine besittelser fra 1148 til 1199.

Aimar er mest kjent for å være et støttepunkt i et mindre opprør mot kong Rikard I av England i hans Angevin-riket ved at han også var hertug av Aquitaine i retten av sin mor Eleanora av Aquitaine. Hans fulle tittel var «Rikard I, ved Guds nåde, konge av de engelske, hertug av normannere og aquitanianere, greve av angevinene».

Han begav seg i 1178 på en valfart til Jerusalem.

Aimar som så mange opprørske adelsmenn i Aquitaine deltok i sporadiske opprør mot hertugen gjennom hele hans voksne liv, ofte i allianse med hertug Rikards brødre, greven av Angoulême og huset Lusignan, men han ble som regel nedkjempet og måtte underkaste seg sin overherre.

Det var mens Rikard var tvunget til å nedkjempe en av Aimars utallige opprør at kong Rikard møtte sin skjebne. Han beleiret Château de Chalus-Chabrol, en liten og svakt befestet festning i Limousin som var kontrollert av Aimar. Mens kongen spankulerte på vollen utenfor festningen ble han truffet mellom nakken og skulderen av en mer eller mindre tilfeldig pil fra en armbrøst. Han døde noen få dager senere den 6. april 1199 av skaden.

Aimars motvilje til lyde sin overherre var blitt oppmuntret av Bertran de Born, en adelsmann og en kjent trubadur. En sørgesang for vicomte av Limoges av en trubadur, Giraut de Bornelh, gir antydninger om at Aimar døde brått. Den engelske krønikeforfatteren Roger av Hoveden hevder at han ble drept av Filip av Cognac, kong Rikards sønn utenfor ekteskap som således straffet Aimars lange tid som gjenstridig vasall og hans andel i farens død. Denne fortellingen blir hovedsakelig betraktet som mer tradisjonell enn nødvendigvis historisk korrekt og det er få håndfaste bevis bak fortellingen, men den ble ført videre av William Shakespeare i skuespillet *Kong Johan* hvor Filip, «bastarden fra Falconbridge» dreper en sammensetning av flere elementer, her beskrevet som «Lymoges, hertug av Østerrike».

Aimar var gift med Sarah de Dunstanville, datter av Reginald de Dunstanville, 1. jarl av Cornwall i Bordeaux i 1159. Hans datter og arving, Marie de Limoges, ble gift med Eble V av Ventadorn, vicomte av Ventadour.

På film er Aimar blitt portrettert av skuespiller Robert McBain i BBCs TV-dramaserie *The Devil's Crown* (1978) som dramatiserte regimet til kong Rikard I av England og hans far og bror.

Referanser
----------

1. ↑   The Peerage, oppført som Aymar V de Limoges, Vicomte de Limoges, The Peerage person ID p4207.htm#i42064, besøkt 9. oktober 2017[Hentet fra Wikidata]
2. 1 2   Genealogics[Hentet fra Wikidata]
3. ↑   Charles Cawley, "Medieval Lands", 2006-2020, fmg.ac[Hentet fra Wikidata]
4. ↑  Gurganus.org
5. 1 2  CiliaLaCorte.com
6. 1 2  Aimar.com Arkivert 2. november 2007 hos Wayback Machine.
7. ↑  WorldConnect.genealogy.rootsweb.com
8. ↑  AWT.Ancestry.com
9. ↑  ElfinSpell.com
10. ↑  FMG.ac
11. ↑  *Ex Chronico Gaufredi Vosiensis* §71, i: *Recueil des Historiens des Gaules et de la France* 12 (1867), s. 447
12. ↑  Histomatist.blogspot.com
13. ↑  TheMiddleAges.net
14. ↑  Historynet.com Arkivert 12. juni 2011 hos Wayback Machine.
15. ↑  FMG.ac
16. ↑  NQ.OxfordJournals.org
17. ↑  WorldRoots.com
18. ↑  Illian.org[*død lenke*]

Portal: Historie